62019CO0611_INF
Digriet tal-Qorti tal-Ġustizzja (L-Għaxar Awla) tat-3 ta’ Settembru 2020 – Crewprint
(Kawża C-611/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Taxxa fuq il-valur miżjud (VAT) – Direttiva 2006/112/KE – Prinċipji ta’ newtralità fiskali, ta’ effettività u ta’ proporzjonalità – Dritt għal tnaqqis tal-VAT – Rifjut – Frodi – Prova – Katina ta’ sottokuntratturi”
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Rifjut minħabba assenza ta’ twettiq effettiv tal-kunsinna ta’ merkanzija, minħabba frodi u irregolaritajiet – Katina ta’ sottokuntratturi – Prattika nazzjonali li tirrifjuta d-dritt għal tnaqqis minħabba aġir tal-persuna taxxabbli u tal-emittent tal-fatturi ġġudikati frodulenti – Nuqqas tal-osservanza tal-prinċipji ta’ effettività, ta’ newtralità fiskali u ta’ proporzjonalità – Inammissibbiltà – Limiti – Verifika li taqa’ fuq il-qorti nazzjonali
(Direttiva tal-Kunsill 2006/112)
(ara l-punti 30-38, 41-45 u d-dispożittiv)
Dispożittiv
Id-Direttiva tal-Kunsill 2006/112/KE ta’ 28 ta’ Novembru 2006 dwar is-sistema komuni ta’ taxxa fuq il-valur miżjud, moqrija flimkien mal-prinċipji ta’ newtralità fiskali, ta’ effettività u ta’ proporzjonalità, għandha tiġi interpretata fi-sens li tipprekludi prattika nazzjonali li permezz tagħha l-amministrazzjoni fiskali tirrifjuta lil persuna taxxabbli d-dritt li tnaqqas it-taxxa tal-input fuq il-valur miżjud imħallsa minħabba li l-aġir ta’ din il-persuna taxxabbli u tal-emittent tal-fatturi tikkostitwixxi frodi peress li, l-ewwel nett, il-kuntratti tagħhom mhumiex neċessarji għat-twettiq tat-tranżazzjonijiet ekonomiċi kkonċernati u t-tieni nett, dan l-emittent kellu rikors, mingħajr neċessità jew razzjonalità ekonomika, għal katina ta’ sottokuntratturi, li uħud minnhom ma kellhomx il-mezzi personali u materjali neċessarji, u, it-tielet nett, l-imsemmija persuna taxxabbli kellha rabtiet personali jew organizzazzjonali mal-imsemmi emittent kif ukoll ma’ wieħed minn dawn is-sottokuntratturi. Sabiex tibbaża tali rifjut, għandu jiġi stabbilit, mhux b’preżunzjonijiet ibbażati fuq kriteri pre-stabbiliti, li din l-istess persuna taxxabbli pparteċipat attivament fi frodi jew li kienet taf jew imissha kienet taf li dawn it-tranżazzjonijiet kienu implikati fi frodi mwettaq mill-emittent tal-fatturi, li hija l-qorti tar-rinviju li għandha tivverifikah.
(
1
)	ĠU C 95, 23.3.2020.